Almudena Grandes visitarà l'Eliana en el marc de la II Setmana de les Lletres.
Sin fecha

La II Setmana de les Lletres Vila de l'Eliana comptarà en esta edició amb la cèlebre escriptora Almudena Grandes Hernández, que visitarà el nostre municipi el divendres 28 de setembre.

El tema sobre el qual ha versat aquesta II edició de la Setmana de les Lletres de l'Eliana és el de la repressió franquista. Els actes van començar el passat dia 20 de setembre amb la inauguració de l'exposició “No tindreu pau després de la guerra”, un relat visual sobre cóm es va dur a terme la repressió i la persecució a València després de la Guerra Civil. Esta exposició romandrà al Centre Sociocultural fins a l'1 d'octubre.

El següent acte tindrà lloc el dijous 27 de setembre, en la Sala Pep Torrent del Centre Sociocultural, a les 19h. La qüestió de la repressió a València serà tractada en aquesta ocasió a través d'una taula redona que comptarà amb els historiadors Vicent Gabarda, Jose Antonio Vidal i Salva Broseta, experts en repressió franquista a la Comunitat i actors en pro de la Memòria Històrica.

El divendres 28 a les 17h tindrà lloc la recepció d'Almudena Grandes en l'Ajuntament de l'Eliana, per a posteriorment visitar la Biblioteca Municipal i realitzar una signatura de llibres. A continuació, a les 19h, l'acte es traslladarà al Centre Sociocultural, on la convidada donarà una conferència acompanyada de Carmen Amoraga, escriptora i directora general de Cultura i Patrimoni de la Generalitat i de les doctores en Història, Vicenta Verdugo i Melanie Ibáñez.

Almudena Grandes ha centrat bona part de la seua obra literària en l'època de repressió durant la postguerra; la sèrie “Episodios de una guerra interminable” o “El corazón helado” donen prova d'açò. Per això, enguany ha sigut la convidada de luxe per a posar el punt final a aquesta setmana cultural.